CELEX: 62022TN0076
Language: sk
Date: 2022-02-09 00:00:00
Title: Vec T-76/22: Žaloba podaná 9. februára 2022 – Schwa-Medico/EUIPO – Med-El Elektromedizinische Geräte (STIWELL)

4.4.2022   
            
            
               SK
            
            
               Úradný vestník Európskej únie
            
            
               C 148/36
            
         
      Žaloba podaná 9. februára 2022 – Schwa-Medico/EUIPO – Med-El Elektromedizinische Geräte (STIWELL)
      (Vec T-76/22)
      (2022/C 148/48)
      Jazyk, v ktorom bola podaná žaloba: francúzština
      
         Účastníci konania
      
      
         Žalobkyňa: Schwa-Medico, Medizinische Apparate, Vertriebsgesellschaft mbH (Ehringshausen, Nemecko) (v zastúpení: E. Fortunet a P. Marchiset, avocats)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Med-El Elektromedizinische Geräte GesmbH (Innsbruck, Rakúsko)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom.
      
         Dotknutá sporná ochranná známka: slovná ochranná známka Európskej únie STIWELL – ochranná známka Európskej únie č. 4 072 542.
      
         Konanie pred EUIPO: konanie o zrušení.
      
         Napadnuté rozhodnutie: rozhodnutie prvého odvolacieho senátu EUIPO z 24. novembra 2021 vo veci R 1383/2020-1.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v rozsahu, v akom zamieta vyhovieť návrhu na zrušenie ochrannej známky Európskej únie STIWELL č. 4 072 542 pre tovary označené ako „neuromuskulárne stimulačné prístroje“ zaradené do triedy 10 a pokiaľ ide o zamietnutie stanovenia začatia plynutia lehoty na zrušenie pre všetky tovary v deň piateho výročia uverejnenia zápisu tejto ochrannej známky vo Vestníku ochranných známok Európskej únie (21. februára 2011),
               
            
                  —
               
               
                  uložil EUIPO a Med-El povinnosť nahradiť trovy konania súvisiace s touto žalobou.
               
            
         Uvádzané žalobné dôvody
      
      
                  —
               
               
                  Porušenie článku 58 ods. 1 písm. a) nariadenia Európskeho parlamentu a Rady (EÚ) 2017/1001 a nedostatočné odôvodnenie svojho rozhodnutia v rozsahu, v akom odvolací senát nesprávne analyzoval pojem riadne používanie ochrannej známky tým, že nevykonal celkové posúdenie zohľadňujúce všetky okolnosti a založené na všetkých skutočnostiach,
               
            
                  —
               
               
                  Porušenie článku 58 ods. 1 písm. a) nariadenia Európskeho parlamentu a Rady (EÚ) 2017/1001 a nedostatočné odôvodnenie svojho rozhodnutia v rozsahu, v akom odvolací senát nesprávne analyzoval pojem riadne používanie ochrannej známky tým, že posúdil špecifickosť tovarov z hľadiska činnosti majiteľa ochrannej známky, a nie z hľadiska znenia tovarov,
               
            
                  —
               
               
                  Porušenie článku 58 ods. 1 písm. a) nariadenia Európskeho parlamentu a Rady (EÚ) 2017/1001 a nedostatočné odôvodnenie svojho rozhodnutia v rozsahu, v akom odvolací senát nesprávne analyzoval pojem riadne používanie ochrannej známky tým, že prijal protichodné dôvody týkajúce sa údajnej špecifickosti týchto tovarov,
               
            
                  —
               
               
                  Nesprávne posúdenie, ktorého sa dopustil odvolací senát stanovením dátumu nadobudnutia účinnosti zrušenia, prijatím požiadavky, podľa ktorej sa vyžaduje legitímny dôvod, a tým, že nesprávne vyložil tento legitímny dôvod.